钦定古今图书集成/明伦汇编/闺媛典/第287卷 > 皇清二十 > 秦嗣公妻方氏
## 钦定古今图书集成/明伦汇编/闺媛典/第287卷 > 皇清二十 > 秦嗣公妻方氏

按《临海县志》：“方氏，邑廪生登明女。登明有学行止，生一女，幼颖异，口授诗书，辄成诵。长娴内则，归生员秦嗣公。生子益受，甫周而夫疾笃，方刲股以进，延息月馀而没。方号恸几不欲生，上养嫠姑，下抚幼子。经兵火流离，备尝辛苦，不二其行，啮荼茹蘗，三十五年终。”